"תאכל פרי ותהיה לי בריא" – נכון או לא נכון?
לחורף, אנשים נוטים להמשיך ולצרוך את אותם המאכלים.
אז זהו, שמה שקובע הוא התאריך, ולא מזג האוויר. הגוף שלנו מתכוונן בהתאם, ולכן רצוי לשנות את התפריט ולהתאים אותו לסתיו ולחורף.
בגדול, זהו הזמן להחליף את המנה העיקרית בארוחת הערב מסלט > למרק.
לחמם את טמפ' השתייה והאוכל בכלל.
להתנזר מגלידות קרטיבים וקפואים אחרים.
נציג כאן שני מקרים הרווחים מאד בחורף, וכיצד ניתן להתמודד איתם באמצעות תזונה.
כמו הפולניות שנזהרות מרוח פרצים, כך הסינים נזהרים מרוח קור, שנחשבת אצלם פתוגן מעורר מחלה.
לכן חשוב לטפל בפתוגנים אלה מיד בתחילתם ועל מנת למנוע חדירה לשכבות הפנימיות יותרבבגוף.
בזמן שפעת, לרוב אין לנו ממש חשק לאכול.
ההמלצה היא כן לאכול, אך להיצמד לאוכל פשוט: מרק עוף, ירקות מבושלים, דגנים שונים (דייסת קוואקר, אורז). פחות בשרים ומזונות כבדים.
בתחילת השפעת, נרצה לעורר הזעה כדי להוציא את פתוגן המחלה החוצה דרך העור. לכן נעדיף שתיה חמה של חליטת ג'ינג'ר ו/או קינמון שנחשבים "משחררי חיצון", כלומר משחררים את פתוגן השפעת החוצה (ג'ינג'ר ניתן גם לשים במרק). אכילת בצל ובצל ירוק מצוינת בתחילת התקררות (מעודדת דימוע והוצאת נזלת), וכן פלפלים למיניהם – שחור, לבן, חריף וכו'.
במקרים של חום ניתן לשלב מנטה, נענע וצנון, שיעזרו בהורדתו; או מיצי פרי עם ויטמין סי: פירות הדר (לא כתומים. הכתומים: תפוז, קלמנטינה ומנדרינה נחשבים ליחתיים), תותים, רימונים, סלרי ועוד.
כמו כן חשוב לשתות הרבה, כדי לסלק את הפתוגן מהגוף דרך השתן.
יש להימנע ממזון חמוץ או מלוח במיוחד, כיוון שאלה מכוונים את אנרגיית הגוף פנימה ולא החוצה.
אל תתקרבו למוצרי חלב משום סוג (גם לא חלב בקפה!), ולא למזונות שמנים ומטוגנים.
חלב ומוצריו ואוכל שמן הם מיצרי ליחה ידועים! (מוצרי טופו במידה נמוכה עם תבלינים חריפים).
הפחיתו למינימום אפשרי אוכל קר ושתיה קרה : לא מים קרים מהמקרר, לא סלט ירקות חיים, לא ממרחים קרים. הדגש הוא על אוכל חם ומבושל, מאודה. הסיבה: אוכל מסוג זה מחזק את מערכת העיכול וכך מפחית את הליחה. (כתחליף לסוכר ניתן להשתמש באגבה, סילאן וכו').
הפחיתו ככל הניתן את כל האוכל הממותק והמעובד, שמהווה יופי של עידוד לליחה הקיימת.
הטעמים המומלצים בליחה: מר (מייבש לחות), ארומטי (מתמיר את הליחה) וחריף (מפזר ליחה ולחות).
למשל: חילבה, שום, בצל, הל, בזיליקום, שמיר, כוסברה, פלפל שחור.
גריסי פנינה הם אוכל מומלץ במצבי ליחה – הם מסלקים אותה דרך מערכת העיכול.
כיוון שטעמם ניטרלי ניתן לשלבם כמעט בכל ארוחה.
מה לשתות במצבי ליחה ושיעול ליחתי? חליטת ג'ינג'ר וחליטת טימין/קורנית.
כל האמור לעיל הינו בגדר המלצה בלבד ואינו בא להחליף ייעוץ עם איש מקצוע מוסמך.